Trump dratt av scenen under valgmøte
Ta kontakt og følg meg på: E-post: marianne.vikas@vg.no Facebook: @marianneusa Instagram: @vg_i_new_york Midt i valgmøtet i Reno i vippestaten Nevada kom to dresskledde Secret Service-agenter hastende frem på scenen og dro presidentkandidaten vekk fra mikrofonen. Deretter løp de tre bak sceneteppet. Samtidig oppsto det tumulter foran scenen, og en mann ble ført ut av salen. Få innsikt: Forstå valget i USA på to minutter Etter kort tid kom Trump tilbake til scenen, men fortalte ikke hva årsaken til avbrytelsen var. I stedet sa han: – Ingen sa at det skulle bli lett for oss, men vi lar oss ikke stoppe. Jeg vil takke Secret Service. De får ikke nok anseelse – de er fantastiske mennesker. Secret Service opplyser i en pressemelding at årsaken var at en person som sto foran scenen hadde ropt «pistol». Det ble imidlertid ikke funnet noe våpen på stedet. Lest denne? Clinton kjemper desperat i OhioVideobilder på CNN viser at politiet ransaker mannen som ble ført ut av lokalet mens han ligger på bakken. Det er uklart om det var denne mannen som ropte «pistol» - eller hva som er årsaken til at politiet pågrep ham. CBS News-journalisten Sopan Deb var til stede i salen. Han skriver på Twitter at det hele utløp seg kaotisk og at det brøt ut slåssing i salen. Fra Trump avsluttet talen etter å ha returnert, tok det ikke lang tid før hans kampanje sendte ut en pressemelding på vegne av presidentkandidaten hvor det sto: «Jeg vil takke Secret Service og politiet i Reno og i Nevada for deres raske og profesjonelle reaksjon. Jeg vil også takke de mange tusen menneskene for deres urokkelige og utrolige støtte. Ingenting vil stoppe oss. Vi skal gjøre Amerika gode igjen.» Les også: Nyhetsbyrå: Melania Trump jobbet i USA uten tillatelseTrump har, i likhet med Hillary Clinton, et svært tett skjema i disse siste dagene før presidentvalget førstkommende tirsdag. Han startet dagen i Tampa, Florida, før han satte kursen til Wilmington i Nord-Carolina. Fra østkysten krysset han nesten hele landet for å møte velgere i Reno. Senere i natt skal han etter planen holde et siste valgmøte for dagen – i Denver i Colorado.
I all hast ble Donald Trump dratt av scenen av Secret Service-agenter under et valgmøte i natt.